CELEX: 22019D1630
Language: lv
Date: 2017-12-15 00:00:00
Title: EEZ Apvienotās komitejas Lēmums Nr. 222/2017 (2017. gada 15. decembris), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2019/1630]

3.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 254/27
               
            
         EEZ APVIENOTĀS KOMITEJAS LĒMUMS
         Nr. 222/2017
         (2017. gada 15. decembris),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2019/1630]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā jāiekļauj Komisijas 2017. gada 6. aprīļa Īstenošanas regula (ES) 2017/660 par saskaņotu Savienības daudzgadu kontroles programmu 2018., 2019. un 2020. gadam, kas pieņemta, lai nodrošinātu atbilstību pesticīdu maksimālajiem atlieku līmeņiem un novērtētu patērētāju eksponētību pesticīdu atliekām augu un dzīvnieku izcelsmes pārtikā un uz tās (1).
                  
               
                     (2)
                  
                  
                     Ar Īstenošanas regulu (ES) 2017/660 no 2018. gada 1. janvāra atceļ Komisijas Regulu (ES) 2016/662 (2), kas ir iekļauta EEZ līgumā un kas tādējādi saskaņā ar EEZ līgumu ir jāatceļ no 2018. gada 1. janvāra.
                  
               
                     (3)
                  
                  
                     Šis lēmums attiecas uz tiesību aktiem pārtikas jomā. Tiesību akti pārtikas jomā neattiecas uz Lihtenšteinu, kamēr uz to attiecina Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, kā tas ir precizēts EEZ līguma II pielikuma XII nodaļas ievadā. Tādēļ šis lēmums nav piemērojams Lihtenšteinai.
                  
               
                     (4)
                  
                  
                     Tādēļ būtu attiecīgi jāgroza EEZ līguma II pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma II pielikuma XII nodaļu groza šādi:
            
                        1)
                     
                     
                        pēc 128. punkta (Komisijas Regula (ES) 2017/1202) iekļauj šādu tekstu:
                        
                                    “129.
                                 
                                 
                                    
                                       32017 R 0660: Komisijas 2017. gada 6. aprīļa Īstenošanas regula (ES) 2017/660 par saskaņotu Savienības daudzgadu kontroles programmu 2018., 2019. un 2020. gadam, kas pieņemta, lai nodrošinātu atbilstību pesticīdu maksimālajiem atlieku līmeņiem un novērtētu patērētāju eksponētību pesticīdu atliekām augu un dzīvnieku izcelsmes pārtikā un uz tās (OV L 94, 7.4.2017., 12. lpp.).
                                    Šā līguma vajadzībām regulas noteikumus pielāgo šādi:
                                    Līguma II pielikuma 5. punkta tabulā pievieno šādu tekstu:
                                    
                                                “IS
                                             
                                             
                                                12 
                                             
                                          
                                                NO
                                             
                                             
                                                12 ”;
                                             
                                          
                              
                  
                        2)
                     
                     
                        no 2018. gada 1. janvāra svītro 121. punkta (Komisijas Īstenošanas regula (ES) 2016/662) tekstu.
                     
                  
         
            2. pants
            Īstenošanas regulas (ES) 2017/660 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2017. gada 16. decembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šis lēmums jāpublicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2017. gada 15. decembrī
            
               
                  EEZ Apvienotās komitejas vārdā –
               
               
                  priekšsēdētāja
               
               Sabine MONAUNI
            
         
         
            (1)  OV L 94, 7.4.2017., 12. lpp.
         
            (2)  OV L 115, 29.4.2016., 2. lpp.
         
            (*1)  Konstitucionālās prasības nav norādītas.